கேள்வி: ந. மா. முத்துக்கூத்தன் - தொடக்க வாழ்க்கை என்பது என்ன?
பதில்: தமிழ்நாட்டின் இன்றைய கரூர் மாவட்டம் குளித்தலை நகரை அடுத்த பொய்யாமணி ஊராட்சி என்னும் ஊரில் 25 மே 1925 அன்று மாரியம்மாள் - நமச்சிவாயம் இணையருக்குப் பிறந்தார் முத்துக்கூத்தன்.
கேள்வி: ந. மா. முத்துக்கூத்தன் - நாடக நடிகர் பற்றி விளக்கவும்.
பதில்: 1942 முதல் நாடகத்துறையிலும், திரைத்துறையிலும் கலைப்பணிகளைத் தொடங்கியவர். நடிப்பிசைப் புலவர் கே. ஆர். ராமசாமியின் "கிருட்டினன் நாடக சபா", எஸ். எஸ். ராஜேந்திரன் நாடக மன்றம், ம. கோ. இராமச்சந்திரன் நாடக மன்றம் ஆகிய நாடகக் குழுக்களில் இணைந்து நாடகங்களில் நகைச்சுவை வேடமணிந்து நடித்தவர்.
கேள்வி: ந. மா. முத்துக்கூத்தன் - திரைப்பட நடிகர் பற்றி நீங்கள் என்ன அறிந்துள்ளீர்கள்?
பதில்: இவர் 1952 ஆம் ஆண்டு திரைத்துறையில் நடிகராகப் பலவகையில் பங்களித்தவர். பராசக்தி (திரைப்படம்), ரத்தக்கண்ணீர் , ராஜ ராஜன், நாடோடி மன்னன் (1958 திரைப்படம்), நல்லவன் வாழ்வான், புதிய பூமி, தாய் மகளுக்கு கட்டிய தாலி உள்ளிட்ட திரைப்படங்களில் பல்வேறு பாத்திரங்களில் நடித்தவர்.
கேள்வி: ந. மா. முத்துக்கூத்தன் - பாடலாசிரியர் பற்றி விளக்கவும்.
பதில்: இவர் 1953 ஆம் ஆண்டிலிருந்து அம்மையப்பன் (திரைப்படம்), நாடோடி மன்னன் (1958 திரைப்படம்), அரசிளங்குமரி, இராஜராஜன், கலை அரசி, மந்திரவாதி (திரைப்படம்), திருடாதே (திரைப்படம்), அரச கட்டளை, நாகமலை அழகி உள்ளிட்ட நாற்பதுக்கும் மேற்பட்ட திரைப்படங்களில் பாடல், உரையாடல் எழுதியவர் ஆவார்.
கேள்வி: ந. மா. முத்துக்கூத்தன் - கலைத்துறை பற்றி தகவல் சொல்.
பதில்: இவர் கலைவாணர் என். எஸ். கிருஷ்ணன் பயன்படுத்திய வில் கருவியை, அவர்தம் துணைவியார் டி. ஏ. மதுரம் அன்பளிப்பாக வாங்கி, வில்லுப்பாட்டுக் கலைக்குப் புத்துயிர் ஊட்டியவர் ஆவார். தென்தமிழகத்தில் வழக்கத்தில் இருந்த வில்லுப்பாட்டுக் கலையை வடதமிழகத்தில் பரவலாக்கினார். கலைவாணரின் வாழ்க்கை வரலாற்றை வில்லுப்பாட்டு வடிவமாக்கி, அவர்தம் முதல் நினைவுநாளான 1958 ஆகத்து 31 இல் கலைவாணரின் இல்லத்தில் நிகழ்த்தினார்.
கேள்வி: ந. மா. முத்துக்கூத்தன் - விருதுகள் பற்றி நீங்கள் என்ன அறிந்துள்ளீர்கள்?
பதில்: # சென்னைப் பகுத்தறிவாளர் கழகத்தின் "பாரதிதாசன் விருது (1987) # தந்தை பெரியார் தமிழிசை மன்றத்தின் "நற்றமிழ்க் கூத்தர் விருது" (1998) # இலக்கிய வீதி அமைப்பின் "தாராபாரதி விருது" (2002) # ஆழ்வார்கள் ஆய்வு மையத்தின் "தமிழ்ச்செம்மல் விருது" (2003).
கேள்வி: ந. மா. முத்துக்கூத்தன் - வழிமரபினர் பற்றி தகவல் சொல்.
பதில்: முத்துக்கூத்தன், 24 அக்டோபர் 1954 அன்று கா. ந. அண்ணாதுரை தலைமையில் மரகதம் என்பவரை சாதி மறுப்புத் திருமணம் செய்துகொண்டார். இவர்களுக்குப் பிறந்த மகனுக்கு என். எஸ். கிருஷ்ணன் நினைவாகக் கலைவாணன் என்று பெயரிட்டனர். இதன்பின் ஐந்து மகள்களும் பிறந்தனர். கலைவாணன் (20 நவம்பர் 1957 - 22 மே 2026) பொம்மலாட்டம் வழியே பகுத்தறிவுக் கருத்துகளைப் பரப்பி வந்தார். தமயந்தி என்பவரை 10 அக்டோபர் 1982 அன்று திருமணம் செய்தார். இவர்களுக்கு முத்தரசன், பகலவன் எனும் மகன்கள் உள்ளனர்.
கேள்வி: ந. மா. முத்துக்கூத்தன் - எழுதிய நூல்கள் குறித்து விரிவாக சொல்லுங்கள்.
பதில்: # பாதை மாறாத பாட்டுப் பயணம் (தன் வரலாறு) # தமிழிசைப் பாடல்கள் (தொகுப்பு) # பகை வென்ற சோழன் (நாடகம்) # இசை வெள்ளத்தில் எதிர்நீச்சல் (குறும் புதினம்) # மொழிகள் குல முதல்வி (தமிழ் மொழியின் சிறப்புரைக்கும் நூல்) # துணை நடிகர் துரைக்கண்ணு (நடிகர்களின் வாழ்க்கை பற்றியது) # எல்லாரும் நல்லா இருக்கணும் # நெல்லம்மா (கதை-விதை-கவிதை) # என் கச்சேரிகள்.
கேள்வி: ந. மா. முத்துக்கூத்தன் - மறைவு பற்றி நீங்கள் என்ன அறிந்துள்ளீர்கள்?
பதில்: தன் 80-ஆம் பிறந்தநாளுக்கு மூன்று வாரங்கள் முன்பே 1 மே 2005 அன்று இயற்கை எய்தினார் முத்துக்கூத்தன் .